Bareikiai

Bareikiai (ka Bareikėnai) on endine linn Leedus, mida arvatakse olevat asunud tänapäeva Erkšva küla aladel.

Rahvajuttude kohaselt olevat linna keskmeks olnud Erkšva küla hiiemägi kui vana paganausu keskus.Bareikiai (Skuodas). Mažoji lietuviškoji tarybinė enciklopedija, T. 1 (A–J). Vilnius, Vyriausioji enciklopedijų redakcija, 1966, 183 lk. See olevat olnud Apuolė linnamäe kõrval teine paik, kus teeniti Juozas Šliavase andmeil hiljem paganlikul viisil "tõelist jumalat". Paganliku pühakoja asemele ehitati hiljem kristlik kirik. Bareikiail oli ka eemal asuv eeslinn, millest kujunes hiljem Ylakiai alev.

Kirjalikes allikates on Bareikiaist teateid XVI sajandist ja suuremast osast XVII sajandist. XVII sajandi lõpuaastatel põletas Rootsi sõjavägi linna maha. XVI sajandil oli Bareikiai suurem kui Skuodas või Salantai. Linnas oli turuplats ja kuus tänavat.Bronius Kviklys, „Mūsų Lietuva“, Kd. 4, Lk. 393. Bostonas, Lietuvių enciklopedijos leidykla, 1968 a.

Kohalike legendide kohaselt pääsenud Bareikiai kiriku vaimulik linna hävingust ja asunud elama Ylakiaisse, kuhu asutas siis uue kiriku. Tema terava nägemise järgi (toonases murdes oli terav silm yla akis) sai siis Ylakiai ka nime.Vaitkevičius V. Senosios Lietuvos šventvietės. Žemaitija, Vilnius 1998, 118–119 lk.

 Viited 

Kategooria:Leedu linnad